Diari Oficial de la Generalitat Valenciana


Sumari del DOGV 5006, del 16-05-2005 (2005/4761)

RESOLUCIÓ de 20 d'abril de 2005, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU autorització administrativa i s'aprova el projecte tècnic d'execució per a l'ampliació de la subestació transformadora de 132/66/20 kV denominada ST Corral del Cuervo, situada en el terme municipal d'Onda (Castelló). ATRCCT/2004/12/12. Expedient 1615/05.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4761


Data del document
:   20-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onda
    * subministrament d'energia elèctrica
    * empresa privada

RESOLUCIÓ de 20 d'abril de 2005, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU autorització administrativa i s'aprova el projecte tècnic d'execució per a l'ampliació de la subestació transformadora de 132/66/20 kV denominada ST Corral del Cuervo, situada en el terme municipal d'Onda (Castelló). ATRCCT/2004/12/12. Expedient 1615/05. [2005/M4761]
  
Antecedents de fet
  
1. Amb data 20 de setembre de 2004, Iberdrola Distribución Eléctrica, SAU (d'ara endavant Iberdrola) va sol·licitar davant del servici competent en matèria d'energia de Castelló, que se li concedira l'autorització administrativa i l'aprovació del projecte d'execució per a l'ampliació de la subestació transformadora de 132/66/20 kV denominada ST Corral del Cuervo, situada en terrenys de la seua propietat en el PK 8,2 de la CV-21 en el paratge denominat La Pedriza en el terme municipal d'Onda (Castelló), i va adjuntar el projecte tècnic de l'esmentada instal·lació firmat per l'enginyer industrial David Almonacid Arnero i visat pel Col·legi d'Enginyers Industrials de València en data 16 de setembre de 2004.
  
2. Es va iniciar la informació pública del projecte i es va publicar en el Butlletí Oficial de la Província de Castelló, amb data 9 de desembre de 2004, i en el Diari Oficial de la Generalitat Valenciana, de 23 de desembre de 2004, segons el que establix l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
3. Que amb data 19 de gener de 2005, es va rebre un escrit del Negociat d'Urbanisme de l'Ajuntament d'Onda en què es deixa constància que les obres sol·licitades en el projecte citat s'ajusten a la normativa del Pla General d'Ordenació Urbana vigent.
  
4. Per part del personal tècnic del Servici Territorial d'Energia es va emetre un informe favorable amb 19 d'octubre de 2004.
  
5. Que, d'acord amb el projecte presentat, l'objecte de la sol·licitud és millorar la qualitat i potència de l'energia abocada a la xarxa en introduir distribució en 20 kV amb destí als usuaris i les activitats industrials d'esta zona geogràfica.
  
Fonaments de dret
  
1. Que d'acord amb l'article 38 del Reial Decret 1.955/2000 d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de distribució elèctrica.
  
2. Que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient
  
3. Que la sol·licitud ha complit els tràmits establits tant en la Llei 54/1997 com en el Reial Decret 1.955/2000.
  
4. Que Iberdrola Distribución Eléctrica, SAU està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.
  
5. Que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer
  
Atorgar a Iberdrola Distribución Eléctrica, SAU autorització administrativa per a l'ampliació de la subestació transformadora de 132/66/20 kV denominada ST Corral del Cuervo, situada en terrenys de la seua propietat en el PK 8,2 de la CV-21 en el paratge denominat La Pedriza en el terme municipal d'Onda (Castelló), les característiques principals del qual són:
  
Sistema de 132 kV:
  
Una nova posició de transformador de 132/20 kV, de 40 MVA de potència, formada per un interruptor automàtic, tres transformadors d'intensitat, un seccionador tripolar de barres i tres descarregadors autovalvulars.
  
Sistema de 20 kV:
  
Reactància de posada a terra, situada immediatament a l'eixida dels terminals de 20 kV del nou transformador de potència, tres descarregadors autovalvulars de 20 kV, tres aïlladors de suport, així com els seccionadors unipolars a què es connectaran els cables aïllats de 20 kV.
  
Pressupost: 455.970,54 euros.
  
Segon
  
Aprovar el projecte d'execució i sotmetre'l a les condicions següents:
  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
2. El termini de posada en marxa serà de 6 mesos, comptadors des de la notificació de la present resolució.
  
3. El titular informarà de l'acabament de les obres al Servici Territorial d'Energia de Castelló a l'efecte de reconeixement definitiu i l'extensió de l'acta de posada en marxa.
  
4. L'administració deixarà sense efecte la present resolució en el moment en què observe l'incompliment de les condicions que esta impose.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.